### Resume

[adresse] truer med at afbryde gasleverancerne til [adresse] i den kommende vinter. Det vil medføre en større energikrise, som EU forsøger at afbøde. På denne baggrund lægges op til en drøftelse af, om der skal udarbejdes et handlingskatalog for indsatser, der på kort sigt og midlertidigt kan reducere energiforbruget i Vejle Kommune.

### Sagsfremstilling

Krigen i [adresse] fortsætter, og [adresse] truer i denne forbindelse med at reducere gasleverancerne til EU. EU har på denne baggrund vedtaget at arbejde for en 15 % reduktion i gasforbruget - ligesom der indføres en "union alert," som en nødbremse i forbruget. I [adresse] er de største byer på denne baggrund ved at forberede ganske drastiske tiltag for kortvarigt at afbøde forsyningskrisen. Fx vil [adresse] lukke for det varme vand ved svømmehaller og sportscentre, og reducerer opvarmningen af offentlige bygninger til maksimalt 20 grader. Ligeledes reduceres belysningen af monumenter og offentlige bygninger i fx [adresse] og [adresse]. Byen [adresse] slukker for gadebelysningen om natten.

De ovenfor nævnte tiltag giver en relativt begrænset direkte effekt - men har dog en symbolsk værdi i forhold til også at få borgere og erhvervsliv til at foretage samme sparetiltag. Hvis der fra fx regeringens side laves tiltag for midlertidige tiltag for at reducere energiforbruget hos borgerne, kan det være et godt signal, hvis kommunen også viste handling.

Sparetiltagene handler om energi bredt - da gas både bruges til opvarmning, men også indgår i elproduktionen i [adresse]. [adresse] er i stort omfang forsynet af egen vindenergi, men det vestdanske elnet er fuldt integreret med det tyske elnet - når vindproduktionen er lav, importeres strøm produceret bl.a. på gas i [adresse]. Det er groft sagt den sidste kWh på nettet, der definerer prisen for alle - og det vil meget ofte være gasbaseret el fra [adresse], der sætter prisen. En reduktion i elforbrug vil altså tage "de dyreste kWh" ud af forbruget for alle.

På denne baggrund kunne det være en mulighed, at Vejle Kommune udarbejder et tilsvarende handlingskatalog, som kan effektueres fra fx 1. november eller 1. december, såfremt gaskrisen ikke løses - og med varighed vintersæsonen ud. Indsatser vil fx kunne inspireres af tyske tiltag, og kunne handle om de store løbende energiposter i kommunens egen drift, herunder belysning, opvarmning etc. Ligeledes kunne man kigge på, om anlægsprojekter eller andre midlertidige aktiviteter, kan skubbe deres mest energikrævende delopgaver til krisen er løst.

Et sådant handlingskatalog vil skulle laves på tværs af forvaltninger, og delelementer skal besluttes i Økonomiudvalget eller i andre fagudvalg.

### Sagens videre forløb

Sagen skal behandles af Teknisk Udvalg og af Klima, Natur- og Miljøudvalget.

### Klima og resiliensvurdering

Reduceret energiforbrug medfører alt andet lige en direkte reduktion i CO2-udledningen fra opvarmning og elproduktion (stationær energi).

### Teknik- og Miljødirektøren indstiller,

|  |  |
| --- | --- |
| at | behovet for at udarbejde et indsatskatalog for midlertidige energireduktioner drøftes. |

### Beslutning

Drøftet.